Johnny Griffin

John Arnold "Johnny" Griffin III (24. huhtikuuta 1928 Chicago, Illinois – 25. heinäkuuta 2008 Maprévoir, Ranska) oli yhdysvaltalainen tenorisaksofonisti. Hän soitti useiden maailmankuulujen jazzartistien kokoonpanoissa, mutta johti myös omaa yhtyettään. Lempinimensä "Little Giant" hän sai pienen kokonsa takia, hän oli vain 156 senttiä pitkä.

Griffin aloitti uransa 18-vuotiaana Lionel Hamptonin yhtyeessä. Häntä on sanottu maailman nopeimmaksi saksofonistiksi.Helsingin Sanomat 28.7.2008 s. C7 muistokirjoitus.

Griffin teki yhteistyötä muiden muassa Art Blakeyn, Thelonious Monkin, Nat Adderleyn, Dizzy Gillespien, Wes Montgomeryn, John Coltranen ja Eddie ”Lockjaw” Davisin kanssa.

Griffin muutti vuonna 1963 Ranskaan ja vuonna 1978 Alankomaihin, jossa hän asui jonkin aikaa. Hän esiintyi Suomessa viimeksi Espoon April Jazzissa 2004.

Lähteet

Luokka:Yhdysvaltalaiset jazzsaksofonistit
Luokka:Vuonna 1928 syntyneet
Luokka:Vuonna 2008 kuolleet